Diari Oficial de la Generalitat Valenciana


Sumari del DOGV 9451, del 18-10-2022 (2022/8840)

RESOLUCIÓ de 16 de setembre de 2022, de la Conselleria d'Hisenda i Model Econòmic, per la qual s'accepta la cessió gratuïta a la Generalitat, mitjançant mutació demanial, del Conservatori Professional de Música d'Altea.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9451

Data del DOGV
:   18-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8840


Data del document
:   16-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de setembre de 2022, de la Conselleria d'Hisenda i Model Econòmic, per la qual s'accepta la cessió gratuïta a la Generalitat, mitjançant mutació demanial, del Conservatori Professional de Música d'Altea. [2022/8840]  
L'Ajuntament d'Altea, en acord de 7 de març de 2019, va aprovar la cessió gratuïta a la Generalitat, mitjançant mutació demanial, del Conservatori Professional de Música d'Altea.  
La Sotssecretaria de la Conselleria d'Educació, Cultura i Esport, mitjançant l'informe de 19 de juliol de 2022, ha proposat l'acceptació de la cessió.  
La cessió s'efectua segons el que disposa l'article 37 de la Llei 14/2003, de 10 d'abril, de patrimoni de la Generalitat, i la disposició addicional onzena de la llei esmentada, que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que motive la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, integrant-se en un patrimoni amb totes les seues pertinences i accessions».  
  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa comporta l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble, queda automàticament afecte al servei públic educatiu i adscrit a la Conselleria d'Educació, Cultura i Esport, a qui en correspon l'administració, defensa i conservació.  
  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Altea dels immobles següents:  
1. Solar en terme d'Altea, partida Foieta, de mil huit-cents seixanta-nou metres quadrats de superfície en el qual hi ha una edificació aïllada, composta de planta baixa i pis, desenvolupada en tres cossos units entre si denominats nau del taller, cos cúbic de sales i cafeteria i cilindre de la rampa d'accessos des del nivell superior, amb una superfície total construïda de sis-cents tretze metres i quaranta-quatre decímetres quadrats (613,44 m²) i útil de cinc-cents vint-i-tres metres i quaranta-sis decímetres quadrats (523,46 m²). La planta baixa està destinada a aules, sala polivalent, lavabos i magatzem, amb una superfície construïda de cinc-cents cinquanta metres quadrats (550 m²) i útil de quatre-cents seixanta-set metres i vint-i-tres decímetres quadrats (467,23 m²). I la planta alta està destinada a magatzem, amb una superfície construïda de seixanta-tres metres i quaranta-quatre decímetres quadrats (63,44 m²) i útil de cinquanta-sis metres i vint-i-tres decímetres quadrats (56,23 m²). Fita tot: nord, parcel·la municipal amb referència cadastral 6258308VB6031Y3859NY; sud, viari i estació d'FGV; est, carrer per als vianants amb escala; i oest, parcel·la amb referència cadastral 6948108AK2337Z3710AA..  
Figura inscrita en el registre de la Propietat d'Altea en el tom 721, llibre 146, foli: 24 finca 18804 inscripció 2a  
Referència cadastral 0894026XM5438Y9642PC.  
2. Parcel·la urbana situada a Altea, partida Foieta, sense número, que segons el cadastre es troba localitzada al carrer Camí Vell d'Alacant, número u, de dos mil quatre-cents vint-i-set metres quadrats de superfície, segons el cadastre, en la qual hi ha construït un edifici destinat a Conservatori Municipal, compost de planta baixa i primera, amb una superfície construïda de mil dos-cents vint-i-sis metres quadrats. Ocupa cada planta sis-cents tretze metres quadrats. Fita: nord, Camí Vell d'Alacant i carrer per als vianants amb escala; sud, parcel·la municipal amb referència cadastral 8099606WZ1625A8970RI; est, carrer per als vianants; i oest, solar municipal amb referència cadastral: 83515955WN0582H3299JQ, antigament cases de mestres, hui solar amb referència cadastral 6355320JN0933E1701TH.  
Figura inscrita en el registre de la Propietat d'Altea en el tom 149, llibre 519, foli, 172 finca 43726 inscripció 1a  
Referència cadastral 7513673BX0196K4302WU.  
Els immobles s'accepten lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Altea és amb la condició de destinar els immobles a Conservatori Municipal Professional de Música d'Altea, d'acord amb el que disposa l'article 37 i la disposició addicional onzena de la Llei 14/2003, de 10 d'abril, de patrimoni de la Generalitat, en els termes i condicions que així consideren els tècnics de la Generalitat. Qualsevol altre ús educatiu o d'una altra característica hauria de convindre's amb l'Ajuntament d'Altea.  
  
Tercer  
L'Ajuntament d'Altea es compromet, a càrrec seua, a eliminar qualsevol obstacle que puga impedir o dificultar l'execució de l'activitat a desenvolupar per la Generalitat, i en concret a la inamovibilitat del títol inscrit. Les indemnitzacions o danys així com les accions processals necessàries per a la defensa del títol inscrit seran a càrrec de l'Ajuntament.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Cultura i Esport, a la qual correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar aquesta resolució a l'Ajuntament cedent, així com a la conselleria proponent, i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant de la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que disposa l'article 44 de l'esmentada Llei 29/1998.  
  
  
València, 16 de setembre de 2022.- La directora general del Sector Públic i Patrimoni (p. d. art. 15.1.k R 08.06.2022 del conseller d'Hisenda i Model Econòmic; DOGV 9360, 13.06.2022): Isabel Castelló García.